Angrenda uyiga elektr hisobini kamaytiruvchi moslama o‘rnatgan shaxsga nisbatan jinoiy ish qo‘zg‘atildi

MIB Angren shahar bo‘limi xodimlari tomonidan G‘uncha ko‘chasida yashovchi fuqaro X.K.ga tegishli xonadon elektr energiyasidan foydalanish qoidalariga amal qilinishi yuzasidan xatlovdan o‘tkazildi. Bu haqda “Daryo”ga MIB matbuot xizmati ma’lum qildi.

Xatlov davomida xonadondagi elektr hisoblagichning tashqi davlat tamg‘alari barchasi o‘z joyida ekanligi, lekin hisoblagichning ichki qismiga o‘tayotgan elektr energiyasi hisobini kamaytirish maqsadida qo‘shimcha moslama o‘rnatilganligi ma’lum bo‘ldi.
Tekshirish natijasiga ko‘ra Angren shahar elektr tarmoqlari korxonasi manfaatlariga 99.326.292so‘m moddiy zarar yetkazilganligi aniklandi.
Mazkur holat yuzasidan X.K.ga nisbatan jinoyat ishi qo‘zg‘atilib, surishtiruv harakatlari olib borilmoqda.